مكان جميل للأطفال خصوصآ للزنانين منهم فاول مايدخل الطفل المحل اكيد يبي يسكت 
 فاول مايشوف نكهات الاسكريم والالوان وديكور المحل الي تحسسه انه بعالم ويلي وانكا 
 بيبدا يقول ابي ذا لا ذا ولا هاذا  . 
  
 الاسكريم عندهم يتميز بانه اكسترا كريمي وخفيف بنفس الوقت اما نكهاتهم فمخصصة للاطفال 
 مثل ما وضحت ومن نكهاتهم 
  
 1- كريزي كاتن كاندي ( لذيذ لاكن يعيبة الشرايح المنكهه بداخلة) 
 2- بيري بلو بيري (شي رهيب ) 
 3- روكي رود (التشاكلت والمارشملو واللوز ) لذيذ لذيذ لذيذ 
 4 -بلو رازبري (نفس نكهة السلاش الازرق ) 
 5-كيك مكس (نفس بيسز اوف كيك من باسكن روبنز بس حقتهم اخف ومندون تشاكلت) 
 6-فانيلا تشيري( اول مره تعجبني نكهه فيها كرز) 
 7- الفنيلا(اغرب اسكرم فانيلا جربته لاكن كان لذيذ) 
 8- تشيز كيك(الشي الوحيد الي عابه خفة الطعم) 
 هذي النكهات الي قدرت اجربها من عندهم لاكن كان فيه نكهات ثانيه كثير 
  
 اما الملك شيك فاخترت ثلاث ملاعق ( تشيز كيك.بلو بيري.كيك مكس) وطلع خرااااااااااااااااااااافي 
  
 واهم شي عندهم كان كيك الاسكريم ماجربته بس كنت ممبهر بشغلهم  
 يصممون اي شخصية كرتونية على الكيك او تقدر تعطيهم تصميم تبيه ويسونه لك مثل 
 الي قالهم سولي جوراسك بارك(حديقة دينصورات) وسوها له مع مجسمات ورسم  
 يعني شغل متعوب عليه